Vita:Nagyharsányi csata

message: Ide másoltam át a második mohácsi csatára vonatkozó bekezdéseket a mohácsi csata c. szócikk vitalapjáról. A szócikk korábban mindkét mohácsi csatát tárgyalta, azóta ketté lett választva. Akela 2007. július 17., 18:30 (CEST)
   
Hogyan lehet magyarnak hívni egy olyan sereget amelyet Károly lotharingiai herceg, Miksa bajor fejedelem és Lajos badeni herceg vezetett? Nem kellene azt írni hogy szövetséges? 24.202.231.81 2006. február 19., 20:37 (CET) adam300
replies: text: Nem is volt magyar, egyetlen percig sem. A császárhű magyar főnemesek, és néhány jó orrú, az idők változását megérző, idejében átállt hódoltsági úr adott bele kisebb egységeket, de a török táborban több volt a magyar csapat, mint a császáriban (inkluzíve Thököly). A császári hadsereget így lehet nevezni:  „a Habsburgok és a pápa által szervezett európai keresztény koalíció hadereje”, vagy egyszerűen „a Szent Liga hadereje”. Bár ez csak a második mohácsi csatára vonatkozik. Akela 2007. július 17., 18:25 (CEST) 
A második mohácsi csatát régebben nevezték így, manapság inkább nagyharsányi csatának nevezik. (lásd pl. itt) Ha nincs kifogás ellene, akkor a második csatáról szóló részt átmásolnám egy Nagyharsányi csata címmel nyitott új cikkbe. --Csanády 2006. július 11., 13:44 (CEST)
* Részemről okés Tófalvi Péter 2006. július 13., 00:47 (CEST)

text: Ezzel a változtatással kapcsolatban: Az esztergomi érsek 1279 óta prímás és 1715 óta herceg(prímás), tehát 1526-ban még csak prímás. --Csanády 2006. július 13., 09:15 (CEST)
thread_title: Áthozatal a mohácsi csata c. szócikk vitalapjáról

message: A helyszín körül kételyeim ébredtek. Valóban Siklós közelében van a Nagyharsányi-hegy, de azért a várostól több kilométer távolságra. Ugyanakkor találtam olyan forrásokat, amelyek a Siklóshoz tartozó Máriagyűdhöz vagy magához Siklóshoz kötik a Harsányhegyet, mint pl. itt (Siklós-Harsányhegy),, vagy itt és itt (a máriagyűdi kegyhelytemplom honlapján) ahol a Máriagyűdön megjelent Máriát kötik a Harsányhegyhez. Két kérdés adódik: -lehet, hogy két hasonló nevű hegyről van szó? -ha igen, melyiknél zajlott a csata? Lehet, hogy mégsem a Nagyharsányi-hegynél? --Korovioff 2007. augusztus 8., 16:14 (CEST)
replies: text: A csata Máriagyűdön nem lehetett, mert az oda nagyon közel eső siklósi vár akkor már közel egy éve császári kézen volt. – Szerintem a Pallas harsányi hegyen a mai Szársomlyó-hegyet érti. A csata ennek a hegynek a déli lejtőjén, illetve ettől a hegytől délre folyt. (A Révai is ezt a hegyet /442 m/ még Harsányi hegynek nevezi, tehát valószínű, hogy a Szársomlyó nevet nem túl régen kapta)--Csanády 2007. augusztus 8., 18:19 (CEST)
A [Vendégváró] szerint Nagyharsányban a csatának még emlékműve is van, úgyhogy ezzel talán megoldottuk a kérdést (a kegytemplomi honlap megjegyzéseinek is kell, hogy legyen magyarázata, előbb-utóbb csak kiderül, mi). Viszont ha a Szársomlyó a Harsányi-hegy, akkor adódik még egy kérdés: jó-e a cikk címe. MA a hegy lábánál van Nagyharsány, meg Kisharsány is, a kérdés, hogy a csata idején nem egyszerűen csak Harsány volt-e? --Korovioff 2007. augusztus 8., 20:30 (CEST)

text: A hegy déli oldalán csak Nagyharsány van. Kisharsány Nagyharsánytól északnyugatra, a Szársomlyótól  gyakorlatilag nyugatra fekszik. A csata Nagyharsány határában zajlott. --Csanády 2007. augusztus 8., 20:45 (CEST)
Hát ezt tudom, csak még azt nem, hogy a csata idején is Nagyharsánynak hívták-e Nagyharsányt :-) --Korovioff 2007. augusztus 8., 21:23 (CEST)

text: Egy 16. századi állapotról készített térképen még Harsány nevű település szerepel azon a tájon, aztán egy 18. századi állapotról készült térképen már Nagyharsány. Nem tudom ez segít-e :). (A Nádasdy-féle térképen kellene megnézni.) --Csanády 2007. augusztus 8., 22:21 (CEST)

text: Erős a gyanum, hogy a névváltozás a török utáni időben történt. Keressük meg Nádasdyt. Üdv, --Korovioff 2007. augusztus 9., 10:20 (CEST)
Hadd vegyem elő N+1-edszer a szokásos rögeszmémet: Lehetőleg ne reformáljuk meg a történelmi irodalomban meggyökeresedett elnevezéseket, bitte. „Harsányi csatát” nemigen találunk se nyomtatásban, se Intyernyeten. A szentgotthárdi csata sem Szentgotthárdnál volt, hanem Nagyfalvánál (Mogersdorf), a germánok javarészt így is hívják, nálunk mégis kizárólag „szentgotthárdi csata” a használatos neve. üdv. Akela 2007. augusztus 9., 15:20 (CEST)

text: Igen igazad lesz. Akkor ezt itt talán le is zárhatjuk, megőrizve az utókornak :-)--Korovioff 2007. augusztus 9., 16:04 (CEST)
A cikkben most ez szerepel:
"A „nagyharsányi csata” megjelölés a 19. században erősödött meg, valószínűleg hibásan Nagyharsány térségébe helyezve a csata fő eseményeit. A „második mohácsi csata” elnevezés a közelben vívott első mohácsi csatára utal."
Majd:
"a Szársomlyó-hegy lejtőre vonult, és csak itt bocsátkozott ütközetbe. "
Ez így ellentmondásos. A Szársomlyó-hegy tök nyilvánvalóan Nagyharsány mellett van a térkép szerint. Ha ezt ténynek fogadod el, akkor egyértelműen Nagyharsányhoz volt közel a csata.
thread_title: Helyszín-kérdések

message: A veszteségeknél 2000 török fogoly szerepel, a Lefolyása részben pedig az, hogy „körülbelül hétezer törököt pedig a mozgékony magyar csapatok fogtak el”. A hétezer typo lenne a kétezer helyett?– Tagyalog vita 2018. szeptember 15., 18:27 (CEST)
thread_title:  Foglyok száma